Document ID: /roh_data/filtered/fineweb-2-filterrobots_roh.jsonl.gz/36222

La FINMA investighescha cunter la banca Credit Suisse, pervi da l'affera da surveglianza. Ella haja instradà in'uschenumnada «procedura d'enforcement» ed orienteschia puspè cura che la procedura saja a fin, communitgescha la Surveglianza federala dals martgads da finanzas. La Credit Suisse ha garantì cooperaziun cumplaina.
La banca aveva laschà survegliar ses anteriur manager Iqbal Khan entras detectivs privats. Questa surveglianza è vegnida a la glisch e pliras persunas dal cader han stuì bandunar la CS, tranter auter er il schef Tidjane Thiam.